"Аерофлот" аҩнуҵҟатәии жәларбжьаратәии ареисқәа рҟны абылтәы азы ахә шьҭнахуеит
© Sputnik / Максим БлиновОткрытие терминала С аэропорта Шереметьево
© Sputnik / Максим Блинов/
АҞӘА, абҵара 19 - Sputnik. Абҵарамза 22 инаркны Урыстәылатәи аҳаиртә еилахәыра "Аерофлот" 2021 шықәсазы зыхәԥса шьҭыҵыз акеросин иахҟьаны аҩныҵҟатәии жәларбжьаратәии ареисқәа рҟны абылтәы азы ахә шьҭнахуеит, абри атәы аҩуеит РИА Новости аилахәыра апресс-маӡаныҟәгаҩ Иулиа Спивакова лажәақәа шьаҭас иганы.
Спивакова ишазгәалҭаз ала, аҩнуҵҟатәи ареисқәа рҟны 550 нызқь мааҭ рҟынтәи 2200 рҟынӡа ахә шьҭыххоит, жәларбжьаратәи ацәаҳәақәа рҟны 10 евро рҟынтәи 30 евро рҟынӡа.
"Ԥсыхәа змам ӡбамҭоуп, мзызсгьы иазыҟалеит 2021 шықәсазы зыхәԥса шьҭыҵыз акеросин", - лҳәеит лара.
Аҳаиртә еилахәыра ахаҭарнак лажәақәа рыла, 2021 шықәса ахԥатәи азбжазы абылтәы ахәқәа 50% рыла еиҳан 2020 шықәсазтәи аасҭа, жьҭаарамза инаркны тоннак азы 50 нызқь мааҭ рыла еиҳаны иахҭнырҵуан.